**Tears for Fears** er en britisk popduo etablert i 1981 av Roland Orzabal og Curt Smith.

De startet som new wave/synthpop-band, men gikk etter hvert over til mainstream rock og pop. Duoen har solgt over 22 millioner musikkalbum verden over, hvorav over 8 millioner i USA.

Debut og konseptalbumet *The Hurting* ble utgitt i mars 1983. På dette og det neste albumet var keyboardist Ian Stanley og trommeslager Manny Elias med som fullverdige medlemmer i bandet. Albumet gikk til topps i Storbritannia og lå der på listene i 65 uker. Albumet ga flere hit-singler; «Mad World», «Change» og «Pale Shelter». 

Album nummer to, *Songs from the Big Chair*, ble lansert i februar 1985 og åpnet for alvor dørene internasjonalt for bandet. Platen gikk til en andreplass i Storbritannia og ble liggende på øvre del av salgslistene i 12 måneder. Platen ble en av de mest solgte på verdensbasis i 1985 og sikret bandet en førsteplass på albumlisten i USA. 

Singlene «Shout» og «Everybody Wants to Rule the World» gikk begge til topps på singellisten i USA. «Shout» sin høyeste plassering på den norske Topplista ble 5. plass, og holdt seg på lista i ni uker. Singlen «Head Over Heels» fra samme album nådde en tredjeplass. Stilmessig beveget bandet seg fra new wave og synthpop til mer sofistikert pop.

I 1989 ga bandet ut albumet *The Seeds of Love* som gikk til en førsteplass i Storbritannia. Singelen «Sowing the Seeds of Love» nådde en andreplass. 

Smith forlot bandet i 1991 for å satse på solokarriere, noe som førte til at gruppa i mange år fungerte som et enmannsband. Orzabal og Smith ble seinere gjenforent på albumet *Everybody Loves a Happy Ending* i 2004.

Diskografi
----------

| År | Album | UK | US | NO | BPI | RIAA |
| --- | --- | --- | --- | --- | --- | --- |
| 1983 | *The Hurting* | 1 | 73 |  | Platinaplate | Gullplate |
| 1985 | *Songs from the Big Chair* | 2 | 1 | 17 | 3x Platinaplate | 5x Platinaplate |
| 1989 | *The Seeds of Love* | 1 | 8 | 14 | Platinaplate | Platinaplate |
| 1992 | *Tears Roll Down (Greatest Hits 82-92)* | 2 | 53 |  | 2x Platinaplate | Platinaplate |
| 1993 | *Elemental* | 5 | 45 |  | Sølvplate | Gullplate |
| 1995 | *Raoul and the Kings of Spain* | 41 | 79 |  | - | - |
| 1996 | *Saturnine Martial & Lunatic* | - | - |  | - | - |
| 2004 | *Everybody Loves a Happy Ending* | 45 | 46 |  | - | - |

Referanser
----------

1. ↑  «Tears For Fears». *topplista.no*. Besøkt 15. august 2022.

Eksterne lenker
---------------

* (en) Offisielt nettsted Rediger på Wikidata

* (en) Tears for Fears – kategori av bilder, video eller lyd på Commons Rediger på Wikidata
* (en) Tears for Fears på Internet Movie Database Rediger på Wikidata
* (en) Tears for Fears på Apple Music Rediger på Wikidata

* (en) Tears for Fears på Discogs Rediger på Wikidata

* (en) Tears for Fears på MusicBrainz Rediger på Wikidata

* (en) Tears for Fears på SoundCloud Rediger på Wikidata

* (en) Tears for Fears på Spotify Rediger på Wikidata

* (en) Tears for Fears på Songkick Rediger på Wikidata

* (en) Tears for Fears på Last.fm Rediger på Wikidata

* (en) Tears for Fears på Genius — sangtekster Rediger på Wikidata

* (en) Tears for Fears på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** NKC **·** BBC Things **·** Munzinger **·** MusicBrainz **·** Discogs **·** AllMusic
 |